
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 50 
Μεταθέσεις και τοποθετήσεις των εκπαιδευτικών της δη¬ 
μόσιας Πρωτοβάθμιας και Δευτεροβάθμιας Εκπαίδευ- 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16, κεφ. Β παρ. 8 του Ν. 
1566/1985 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις» (ΦΕΚ 
167 Α') όπως αντικαταστάθηκαν με τις διατάξεις του άρ¬ 
θρου 5 παρ. 3 του Ν. 1824/1988 «Ρύθμιση θεμάτων εκ¬ 
παιδευτικών και άλλες διατάξεις» (ΦΕΚ 296 Α'). 

2 Τις διατάξεις του άρθρου 23 παράγραφος 1, περίπτωση 
η· του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137Α'). 

3. Το γεγονός ότι από τις διατάξεις του παρόντος Προε-. 
δρικού Διατάγματος δεν προβλέπεται δαπάνη σε βάρος 
του Κρατικού Προϋπολογισμού. 

4. Την αριθμ. 49/1996 γνωμοδότηση του Συμβουλίου 
της Επικράτειας με πρόταση τουο Υπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο 1 

Κατηγορίες μεταθέσεων 

Οι μεταθέσεις των εκπαιδευτικών της δημόσιας πρωτο¬ 
βάθμιας και δευτεροβάθμιας εκπαίδευσης διακρίνονται 

α) Μεταθέσεις διδακτικού προσωπικού στα πειραματικά 
σχολεία. 

β) Μεταθέσεις διδακτικού προσωπικού σε σχολικές μο¬ 
νάδες ειδικής αγωγής (Σ.Μ.Ε.Α). Όπου στις διατάξεις του 
διατάγματος αυτού αναφέρεται «ΣΜΕΑ» νοούνται και οι 
ειδικές τάξεις άλλων σχολείων, 
γ) Μεταθέσεις διδακτικού προσωπικού αμοιβαίες, 
δ) Μεταθέσεις διδακτικού προσωπικού από περιοχή σε 
περιοχή μετάθεσης. 

ε) Μεταθέσεις διδακτικού προσωπικού από σχολείο σε 
σχολείο της ίδιας περιοχής μετάθεσης. 

στ) Μεταθέσεις διδακτικού προσωπικού για ρύθμιση 
υπεραριθμίας. 

ζ) Μεταθέσεις ειδικών κατηγοριών. 

Άρθρο 2 

Κατηγορίες τοποθετήσεων 

Οι τοποθετήσεις των εκπαιδευτικών της δημόσιας πρω¬ 


τοβάθμιας και δευτεροβάθμιας εκπαίδευσης διακρίνονται 
σε: 

α) Τοποθετήσεις εκπαιδευτικών που μετατίθενται σύμ¬ 
φωνα με τις περιπτώσεις δ’, στ' και ζ του άρθρου 1 αυτού 
του Π.Δ. 

β) Τοποθετήσεις εκπαιδευτικών, των οποίων λήγει η 
απόσπαση σε αναγνωρισμένα ελληνικά σχολεία του εξω¬ 
τερικού, σύμφωνα με τις διατάξεις του άρθρου 16, Κεφά¬ 
λαιο Γ, παρ. 9 του Ν. 1566/1985 όπως τροποποιήθηκαν 
με τις διατάξεις του άρθρου 5 του Ν. 1824/1988. 

Άρθρο 3 

Αρμόδια όργανα για τις μεταθέσεις και τοποθετήσεις 

1. Αρμόδια όργανα για τις μεταθέσεις και τοποθετήσεις 
των εκπαιδευτικών της Α/θμιας και Β/θμιας Εκπαίδευσης 
είναι τα κεντρικά υπηρεσιακά συμβούλια (ΚΥΣΠΕ - 
ΚΥΣΔΕ) και τα περιφερειακά υπηρεσιακά συμβούλια (ΠΥ- 
ΣΠΕ - ΠΥΣΔΕ). 

2. Τα κεντρικά υπηρεσιακά συμβούλια είναι αρμόδια για 
τις παρακάτω περιπτώσεις: 

α) Μεταθέσεις διδακτικού προσωπικού από περιοχή σε 
περιοχή μετάθεσης. 

β) Μεταθέσεις διδακτικού προσωπικού από περιοχή σε 
περιοχή αμοιβαίες. 

γ) Μεταθέσεις διδακτικού προσωπικού ειδικών κατηγο¬ 
ριών από περιοχή σε περιοχή. 

δ) Μεταθέσεις και τοποθετήσεις διδακτικού προσωπι¬ 
κού από και προς τα πειραματικά σχολεία και τις ΣΜΕΑ, 
καθώς επίσης από πειραματικά και ΣΜΕΑ σε λοιπές σχολι¬ 
κές μονάδες και αντίστροφα της ίδιας ή άλλης περιοχής 
μετάθεσης. 

3. Τα περιφερειακά υπηρεσιακά συμβούλια είναι αρμό¬ 
δια για τις παρακάτω περιπτώσεις: 

α) Μεταθέσεις και τοποθετήσεις διδακτικού προσωπι¬ 
κού από σχολείο σε σχολείο της ίδιας περιοχής μετάθεσης 
καθώς επίσης και οι αμοιβαίες μεταθέσςι και οι μεταθέ¬ 
σεις ειδικών κατηγοριών στην ίδια περιοχή μετάθεσης. 

β) Τοποθετήσεις εκπαιδευτικών που μετατίθενται με 
τις κατηγορίες α' και γ' της παρ. 2 του άρθρου αυτού. 

γ) Τοποθετήσεις εκπαιδευτικών των οποίων λήγει η 
απόσπαση σε αναγνωρισμένα ελληνικά σχολεία του εξω¬ 
τερικού. 

δ) Μεταθέσεις και τοποθετήσεις για ρύθμιση υπεραριθ- 
μίας. 

Άρθρο 4 

Πίνακες οργανικής σύνθεσης διδακτικού προσωπικού 

1. Για την πραγματοποίηση των μεταθέσεων από 



περιοχή σε περιοχή καταρτίζονται μέχρι 10 Μαρτίου κάθε 
σχολικού έτους πίνακες κενών οργανικών θέσεων κατά 
περιοχή μετάθεσης, χωριστά για δασκάλους, νηπιαγωγούς 
και εκπαιδευτικούς ειδικοτήτων κατά κλάδο προκειμένου 
για τους πίνακες της Α/θμιας Εκπ/σης και κατά κλάδο και 
ειδικότητα προκειμένου για τους πίνακες της Β/θμιας Εκ¬ 
παίδευσης. Στους πίνακες αυτούς καταγράφονται αριθ¬ 
μητικά οι υπεράριθμοι εκπαιδευτικοί. 

2. Οι κατά την προηγούμενη παράγραφο πίνακες συ- 
ντάσσονται από τις αρμόδιες κατά περίπτωση διευθύνσεις 
προσωπικού της Κ.Υ. με βάση τις εισηγήσεις των περιφε¬ 
ρειακών υπηρεσιακών συμβουλίων τα οποία υπολογίζουν 
τις κενές οργανικές θέσεις ή τυχόν υπεραριθμίες λαμβά- 
νοντας υπόψη: 
α) Τα ΠΥΣΠΕ 

αα) Τις κενές οργανικές θέσεις που προβλέπεται ότι θα 
προκόψουν μέχρι 31 Αυγούστου του έτους πραγματοποί¬ 
ησης των μεταθέσεων με την αυτοδίκαια αποχώρηση των 
εκπαιδευτικών από την υπηρεσία και 

ββ) Τις κενές οργανικές θέσεις όλων των σχολείων της 
περιοχής τους, 
β) Τα ΠΥΣΔΕ 

αα) Τις κενές οργανικές θέσεις που προβλέπεται ότι θα 
προκόψουν μέχρι 31 Αυγούστου του έτους πραγματοποί¬ 
ησης των μεταθέσεων με την αυτοδίκαια αποχώρηση των 
εκπαιδευτικών από την υπηρεσία και 

ββ) Το ωρολόγιο πρόγραμμα κάθε σχολικής μονάδας, 
γγ) Τα χμήματα που προβλέπεται ότι θα λειτουργήσουν 
κατά το επόμενο σχολικό έτος. 

δδ) Τους οργανικά ανήκοντες στις σχολικές μονάδες 
της δικαιοδοσίας τους εκπαιδευτικούς και 

εε) Την ομάδα σχολείων στην οποία ανήκει κάθε σχο¬ 
λική μονάδα. Για το σκοπό αυτό τα περιφερειακά υπηρε¬ 
σιακά συμβούλια για τον καθορισμό των ομάδων σχολείων 
της δικαιοδοσίας τους, λαμβάνουν υπόψη τη γεωγραφική 
κατανομή των σχολικών μονάδων, την τυχόν συστέγαση, 
τις συγκοινωνιακές συνθήκες και κάθε άλλο χρήσιμο κατά 
την άποψή τους στοιχείο. Εφόσον οι συνθήκες λειτουρ¬ 
γίας των σχολείων μεταβληθοϋν, τα συμβούλια μπορεί να 
ανακαθορίζουν τις ομάδες σχολείων στην αρχή της σχολι¬ 
κής χρονιάς. 

3. Οι παραπάνω εισηγήσεις αποστέλλονται στις αρμό¬ 
διες διευθύνσεις της Κ.Υ. του ΥΠΕΠΘ μέχρι 15 Φεβρουα- 
ρίου. 

4. Για τα πειραματικά σχολεία και τις ΣΜΕΑ συντάσσο- 
νται σύμφωνα με τη διαδικασία της παραγράφου 2 του άρ¬ 
θρου αυτού χωριστοί πίνακες από τους αρμόδιους Προϊ¬ 
σταμένους των Διευθύνσεων Εκπαίδευσης, οι οποίοι κοι¬ 
νοποιούνται στις λοιπές Διευθύνσεις Εκπαίδευσης και τις 
Διευθύνσεις Προσωπικού Α/θμιας και Β/θμιας Εκπαίδευ¬ 
σης της Κ.Υ. του ΥΠΕΠΘ μέχρι 15 Οκτωβρίου. 

5. Για τη σύνταξη των τελικών πινάκων οργανικής σύν¬ 
θεσης διδακτικού προσωπικού, κατά περιοχή μετάθεσης, 
οι διευθύνσεις προσωπικού Α/θμιας και Β/θμιας Εκπαί¬ 
δευσης της Κ.Υ. του ΥΠΕΠΘ υπολογίζουν και τις θέσεις 
που προκύπτουν από ιδρύσεις ή προαγωγές σχολείων ή 
άλλη μεταβολή της οργανικότητας των σχολικών μονάδων 
καθώς και από τις αποσπάσεις εκπαιδευτικών σε αναγνω¬ 
ρισμένα ελληνικά σχολεία του εξωτερικού, που έχουν κοι¬ 
νοποιηθεί στους ενδιαφερόμενους κατά το χρόνο σύντα¬ 
ξης των σχετικών πινάκων. Στην περίπτωση που οι απο¬ 
σπάσεις δεν έχουν ολοκληρωθεί τα σχετικά κενά υπλογί- 
ζονται για τις μεταθέσεις του επόμενου σχολικού έτους. 

Αρθρο 5 

Περιοχές μετάθεσης 

Οι δημόσιες σχολικές μονάδες της Α/θμιας και της Β/ 


θμιας Εκπαίδευσης κάθε νομού κατανέμονται σε περιο¬ 
χές μετάθεσης, σύμφωνα με τις διατάξεις του άρθρου 5 
του Ν. 1824/1988. 

Αρθρο 6 

Αιτήσεις - Προθεσμίες 

1. Ο τύπος των αιτήσεων μετάθεσης καθορίζεται από 
τις οικείες Διευθύνσεις Προσωπικού του ΥΠΕΠΘ. 

2. Οι αιτήσεις μετάθεσης υποβάλλονται από τους εκ¬ 
παιδευτικούς μέσα στο μήνα Νοέμβριο κάθε έτους. 

3 Οι προϋποθέσεις και οι λόγοι μετάθεσης που προ- 
βλέπονται από αυτό το Π.Δ. πρέπει να υπάρχουν κατά την 
ημερομηνία που λήγει η προθεσμία υποβολής των αιτή¬ 
σεων. Κατεξαίρεση πιστοποιητικό για την απόκτηση νεο¬ 
γέννητου παιδιού λαμβάνεται υπόψη εάν υποβληθεί μέχρι 
το τέλος του Ιανουάριου. Μέσα στην ίδια προθεσμία μπο¬ 
ρούν να υποβληθούν συμπληρωματικά στοιχεία για μετά- 
θέση ούμψωνα με τις διατάξεις του άρθρου 13 του διατάγ- 
ματος αυτού για λόγους υγείας που έχουν ανακύψει ή δια¬ 
πιστωθεί μετά την 30 Νοεμβρίου. Όπου προβλέπεται ως 
προϋπόθεση μετάθεσης η συμπλήρωση ορισμένου χρό¬ 
νου υπηρεσίας, ο χρόνος αυτός υπολογίζεται μέχρι 31 Αυ¬ 
γούστου του έτους διενέργειας των μεταθέσεων. 

4. Η αίτηση μετάθεσης μπορεί να ανακληθεί μέχρι το 

τέλος Δεκεμβρίου. , 

5. Οι προθεσμίες για την υποβολή αιτήσεων και δηλώ¬ 
σεων κατά τις διατάξεις αυτού του Π.Δ. είναι ανατρεπτι¬ 
κές. 

Αρθρο 7 

Εκτέλεση και γνωστοποίηση των μεταθέσεων 

1. Οι μεταθέσεις για τις οποίες σύμφωνα με τις διατά¬ 
ξεις αυτού του Π.Δ. αποφασίζουν τα κεντρικά υπηρεσιακά 
συμβούλια, εκτελούνται με απόφαση του Υπουργού Εθνι¬ 
κής Παιδείας και θρησκευμάτων. Οι μεταθέσεις και τοπο¬ 
θετήσεις για τις οποίες σύμφωνα με τις διατάξεις συτου 
του Π.Δ. αποφασίζουν τα περιφερειακά υπηρεσιακά συμ¬ 
βούλια εκτελούνται με απόφαση του οικείου Νομάρχη. 

2. Όταν ικανοποιείται το αίτημα εκπαιδευτικού για μια 
κατηγορία μετάθεσης, δεν εξετάζονται οι αιτήσεις που τυ¬ 
χόν έχει υποβάλει για άλλες κατηγορίες μετάθεσης. 

3. Οι μεταθέσεις που πραγματοποιούνται από τα κε¬ 
ντρικά υπηρεσιακά συμβούλια γνωστοποιούνται με τον 
ημερήσιο τύπο και κοινοποιούνται στις δευτεροβάθμιες 
συνδικαλιστικές οργανώσεις των εκπαιδευτικών. 

4. Οι μεταθέσεις που πραγματοποιούνται από τα περι¬ 
φερειακά υπηρεσιακά συμβούλια, γνωστοποιούνται με την 
ανάρτηση της σχετικής απόφασης στην πινακίδα ανακοι¬ 
νώσεων των οικείων συμβουλίων, 

5. Η ανάληψη υπηρεσίας στις νέες θέσεις γίνεται με τη 
λήξη του διδακτικού έτους. 

Αρθρο 8 

Γενικές προϋποθέσεις μετάθεσης 

1. Για τη μετάθεση εκπαιδευτικών που προβλέπεται 
από τις διατάξεις αυτού του Π.Δ. απαιτείται υπηρεσία ενός 
έτους στην κατεχόμενη οργανική θέση μέχρι 31 Αυγού¬ 
στου του έτους κατά το οποίο πραγματοποιούνται οι μετα¬ 
θέσεις. 

2. Για τους εκπαιδευτικούς που διορίζονται και αναλαμ¬ 
βάνουν υπηρεσία το μήνα Σεπτέμβριο, ως ημερομηνία 
διορισμού λογίζεται η 1η Σεπτεμβρίου. 

3. Ο χρόνος προσωρινής τοποθέτησης των νεοδιόρι¬ 
στων εκπαιδευτικών και ο χρόνος παραμονής των εκπαι¬ 
δευτικών στη διάθεση των υπηρεσιακών συμβουλίων θεω¬ 
ρείται ότι διανύθηκε στην οργανική τους θέση, εφόσον 
δεν οφείλεται σε δική τους υπαιτιότητα. 

4. Δεν απαιτείται η συμπλήρωση ενός έτους στην οργα¬ 
νική θέση στις περιπτώσεις της μετάθεσης ειδικών κατη¬ 
γοριών καθώς και στις περιπτώσεις μετάθεσης από σχο¬ 
λείο σε ΣΜΕΑ. 

Αρθρο 9 

Μεταθέσεις στα Πειραματικά Σχολεία 

1. Δικαίωμα υποβολής αίτησης για μετάθεση σε πειρα¬ 
ματικά σχολεία έχουν οι εκπαιδευτικοί της Α/θμιας και Β/ 
θμιας Εκπαίδευσης, εφόσον μέχρι 31 Αυγούστου του 
έτους κατά το οποίο πραγματοποιούνται οι μεταθέσεις. 

α) Πληρούν τις προϋποθέσεις του άρθρου 8 του Π. Δ/ 
τος αυτού και 

β) Έχουν πενταετή τουλάχιστον διδακτική εμπειρία στη 
δημόσια εκπαίδευση αντίστοιχης βαθμίδας. 

2. Για τις μεταθέσεις στα πειραματικά σχολεία, τα αρμό¬ 
δια υπηρεσιακά συμβούλια λαμβάνουν υπόψη, σύμφωνα 
με τις διατάξεις της παραγράφου 7 του άρθρου 31 του νό¬ 
μου 1566/1985 την επιμόρφωση, τη μετεκπαίδευση, τις 
μεταπτυχιακές σπουδές, την επιστημονική συγκρότηση 
και γενικότερα τα αυξημένα τυπικά και ουσιαστικά προσό¬ 
ντα των υποψηφίων προς μετάθεση εκπαιδευτικών. 

3. Οι ενδιαφερόμενοι για μετάθεση και τοποθέτηση από 
και προς τα πειραματικά σχολεία καθώς και από κανονικά 
σχολεία σε πειραματικά της ίδιας ή άλλης περιοχής μετά¬ 
θεσης υποβάλλουν προς το ΚΥΣΠΕ ή ΚΥΣΔΕ κατά περί¬ 
πτωση χωριστή αίτηση μέσα στην προθεσμία και με τη δια¬ 
δικασία που προβλέπεται στο άρθρο 12 αυτού του Π.Δ. 
Στην αίτησή τους αυτή έχουν δικαίωμα να ζητήσουν μέχρι 
και (15) σχολικές μονάδες κατά σειρά προτίμησης. Όσοι 
επιθυμούν να μετατεθούν από πειραματικά σε λοιπά σχο¬ 
λεία της ίδιας ή άλλης περιοχής μετάθεσης υποβάλλουν, 
στα παραπάνω κατά περίπτωση αρμόδια Συμβούλια χωρι¬ 
στή αίτηση μέσα στην ίδια προθεσμία και έχουν δικαίωμα 
να ζητήσουν μέχρι και 15 περιοχές μετάθεσης κατά σειρά 
προτίμησης, περιλαμβανόμενης και της περιοχής στην 
οποία υπηρετούν εφόσον επιθυμούν να παραμείνουν στην 
ίδια περιοχή μετάθεσης. 

4. Η διαδικασία των μεταθέσεων αυτών ολοκληρώνεται 
μέχρι τέλους Φεβρουαρίου. 

5. Οι εκπαιδευτικοί της Α/θμιας και Β/θμιας εκπαίδευ¬ 
σης που μετατίθενται ή τοποθετούνται στα πειραματικά 
σχολεία, εξακολουθούν να ανήκουν οργανικά σ’ αυτά και 
όταν πάψουν να λειτουργούν ως πειραματικά. Μετά τη συ¬ 
μπλήρωση της διετίας από τη μετάθεση ή τοποθέτησή 
τους δικαιούνται να ζητήσουν μετάθεση και σε άλλα σχο¬ 
λεία μη πειραματικά της ίδιας ή άλλης περιοχής μετάθε¬ 
σης, σύμφωνα με τη διαδικασία μεταθέσεων από περιοχή 
σε άλλη περιοχή μετάθεσης. 

6. Οι διατάξεις του άρθρου αυτού δεν εφαρμόζονται για 
τις μεταθέσεις στα πειραματικά Σχολεία Α/θμιας Εκπαί¬ 
δευσης που υπάγονται στα παιδαγωγικά τμήματα των 
Α.Ε.Ι. Οι εκπαιδευτικοί που υποβάλλουν αίτηση μετάθε¬ 
σης στα παραπάνω σχολεία εφόσον το επιθυμούν δύνα- 
νται να υποβάλλουν αίτηση μετάθεσης και για τα λοιπά 
πειραματικά σχολεία, σύμφωνα με τις διατάξεις του άρ¬ 
θρου αυτού, αν όμως μετατεθούν στα πειραματικά σχο¬ 
λεία των Α.Ε.Ι. ή δεύτερη αίτησή τους δεν λαμβάνεται 
υπόψη. 

Άρθρο 10 

Αμοιβαίες μεταθέσεις 

Δικαίωμα να υποβάλλουν αίτηση για αμοιβαία μετάθεση 
έχουν οι εκπαιδευτικοί εφόσον συντρέχουν οι παρακάτω 
προϋποθέσεις: 

α) Να ανήκουν στον ίδιο κλάδο, να έχουν την ίδια ειδικό¬ 
τητα και να μην έχουν συμπληρώσει 25ετή πραγματική 


υπηρεσία κατά την έννοια του άρθρου 16 του παρόντος 
Π.Δ., μέχρι 31 Αυγούστου του έτους που πραγματοποιού¬ 
νται οι μεταθέσεις. 

β) Η διαφορά της συνολικής εκπαιδευτικής υπηρεσίας 
τους να μην υπερβαίνει τα δέκα έτη και 
γ) Να έχουν συμπληρώσει δύο χρόνια υπηρεσίας μέχρι 
31 Αυγούστου του έτους διενέργειας των μεταθέσεων 
από την ημερομηνία δημοσίευσης του διορισμού τους 
στην Εφημερίδα της Κυβερνήσεως ως εκπαιδευτικοί, εκ 
των οποίων τον ένα χρόνο στην οργανική τους θέση. 

2. Οι εκπαιδευτικοί που μετατίθενται αμοιβαία υπηρε¬ 
τούν υποχρεωτικά για ένα χρόνο στη θέση που τοποθετή¬ 
θηκαν με τη διαδικασία του άρθρου αυτού. Οι εκπαιδευτι¬ 
κοί αυτοί έχουν δικαίωμα υποβολής αίτησης μετάθεσης 
για σχολεία των περιοχών μετάθεσης της Νομαρχιακής 
Αυτοδιοίκησης από την οποία προήλθαν μετά την παρέ¬ 
λευση τριών ετών. 

3. Οι ενδιαφερόμενοι για αμοιβαία μετάθεση υποβάλ¬ 
λουν τις σχετικές αιτήσεις στην οικεία διεύθυνση εκπαί¬ 
δευσης, μέσα σε δέκα πέντε (15) ημέρες από την ανακοί¬ 
νωση των μεταθέσεων στον ημερήσιο τύπο σύμφωνα με 
τις διατάξεις του άρθρου 7 του παρόντος διατάγματος. Οι 
προϊστάμενοι των διευθύνσεων αφού διαπιστώσουν ότι οι 
ενδιαφερόμενοι πληρούν τις προϋποθέσεις για αμοιβαία 
μετάθεση και ελέγξουν την πληρότητα και την ορθότητα 
των δικαιολσγητικών, υποβάλλουν μέσα σε πέντε (5) ημέ¬ 
ρες τις αιτήσεις στο περιφερειακό υπηρεσιακό συμβούλιο, 
αν πρόκειται για μετάθεση από σχολείο σε σχολείο της 
ίδιας περιοχής μετάθεσης ή στο κεντρικά υπηρεσιακό 
συμβούλιο, δια της διεύθυνσης Προσωπικού του ΥΠΕΠΘ, 
αν πρόκειται για μετάθεση από σχολείο μιας περιοχής σε 
σχολείο άλλης περιοχής. 

Άρθρο 11 

Μεταθέσεις σε σχολικές μονάδες ειδικής αγωγής (ΣΜΕΑ) 

1. Δικαίωμα υποβολής αίτησης μετάθεσης ή τοποθέτη¬ 
σης σε ΣΜΕΑ έχουν: 

α) Για τις ΣΜΕΑ Α/θμιας Εκπαίδευσης οι νηπιαγωγοί και 
οι δάσκαλοι, εφόσον έχουν πτυχίο διετούς μετεκπαίδευ¬ 
σης στο τμήμα ειδικής αγωγής του Μαρασλείου Διδασκα¬ 
λείου Δημοτικής Εκπαίδευσης (ΜΔΔΕ) ή μετεκπαίδευση 
στην ειδική αγωγή σε ΑΕΙ ημεδαπής ή αλλοδαπής ή πεντα¬ 
ετή διδακτική υπηρεσία σε σχολικές μονάδες ειδικής αγω- 

^β) Γις τις ΣΜΕΑ Β/θμιας Εκπαίδευσης οι εκπαιδευτικοί 
της βαθμίδας αυτής, εφόσον έχουν πτυχίο ειδικής αγωγής 
ή ψυχοπαιδαγωγικής αγωγής ΑΕΙ ή μετεκπαίδευση ή ειδί¬ 
κευση ή επιμόρφωση σε θέματα ειδικής αγωγής ή αγωγής 
επαγγελματικής εκπαίδευσης, όπως ορίζεται στην παρ. 
12 του άρθρου 35 του Ν. 1566/1985 ή τριετή διδακτική 
υπηρεσία σε σχολικές μονάδες ειδικής αγωγής. 

γ) Οι εκπαιδευτικοί με τα παραπάνω προσόντα εφόσον 
έχουν συμπληρώσει διετή πραγματική υπηρεσία στην ορ¬ 
γανική τους θέση, εάν υπηρετούν οργανικά σε ΣΜΕΑ και 
ανεξάρτητα από το χρόνο υπηρεσίας στην οργανική τους 
θέση, εάν δεν υπηρετούν οργανικά σε ΣΜΕΑ. 

2. Οι ενδιαφερόμενοι για μετάθεση και τοποθέτηση από 
και προς ΣΜΕΑ καθώς και από λοιπές σχολικές μονάδες 
σε ΣΜΕΑ της ίδιας ή άλλης περιοχής μετάθεσης, υποβάλ¬ 
λουν προς το ΚΥΣΠΕ ή ΚΥΣΔΕ αντίστοιχα χωριστή αίτηση 
για το αίτημά τους αυτό μέσα στην προσθεσμία και με τη 
διαδικασία που ορίζεται στο άρθρο 12 αυτού του Π.Δ. Στην 
αίτησή τους αυτή έχουν δικαίωμα να ζητήσουν μέχρι και 
δεκαπέντε (15) σχολικές μονάδες κατά σειρά προτίμη- 
οης. 

3. Οι εκπαιδευτικοί που συμπληρώνουν διετή πραγμα¬ 
τική υπηρεσία σε ΣΜΕΑ δύνανται να υποβάλουν αίτηση για 



να μετατεθούν σε σχολικές μονάδες μη ειδικής αγωγής 
της ίδιας ή άλλης περιοχής μετάθεσης σύμφωνα με τη δια¬ 
δικασία των μεταθέσεων από περιοχή σε άλλη περιοχή με¬ 
τάθεσης. Στην αίτησή τους αυτή έχουν δικαίωμα να ζητή¬ 
σουν μέχρι και δέκα πέντε (15) περιοχές μετάθεσης, κατά 
σειρά προτίμησης, περιλαμβανομένης και της περιοχής 
στην οποία υπηρετεί ο αϊτών, εφόσον φυσικά επιθυμεί να 
παραμείνει στην περιοχή αυτή. 

Αρθρο 12 

Μεταθέσεις από περιοχή μετάθεσης 
σε άλλη περιοχή μετάθεσης 

1. Οι μεταθέσεις της κατηγορίας αυτής γίνονται ύστερα 
από αίτηση των ενδιαφερομένων με βάση τις κενές και τις 
τυχόν δημιουργούμενες κενές θέσεις κατά τη διαδικασία 
των μεταθέσεων. 

2 Δικαίωμα να υποβάλουν αίτηση για τις μεταθέσεις 
της κατηγορίας αυτής έχουν οι εκπαιδευτικοί που πλη¬ 
ρούν τις προϋποθέσεις του άρθρου 8 αυτού του Π.Δ. 

3. Οι ενδιαφερόμενοι για να μετατεθούν υποβάλλουν τη 
σχετική αίτηση με τα απαραίτητα δικαιολογητικά στον 
προϊστάμενο της οικείας διεύθυνσης εκπαίδευσης, μέσα 
στο μήνα Νοέμβριο. Στην αίτηση αναγράφονται ως προτι¬ 
μήσεις μέχρι δεκαπέντε (15) περιοχές μετάθεσης, όπως 
αυτές προσδιορίζονται στο άρθρο 5 αυτού του Π.Δ. 

4. Οι προϊστάμενοι των διευθύνσεων και γραφείων, 
αφού διαπιστώσουν ότι συντρέχουν οι προϋποθέσεις για 
μετάθεση, ελέγξουν και βεβαιώσουν την ορθότητα και την 
πληρότητα των δικαιολογητικών, προσδιορίζουν τις μονά¬ 
δες μετάθεσης κατά κριτήριο και στο σύνολό τους. Στη 
συνέχεια συντάσσουν πίνακες με το ονοματεπώνυμο, τον 
κλάδο και την ειδικότητα των εκπαιδευτικών, καθώς και 
τις μονάδες μετάθεσης του καθενός κατά κριτήριο και στο 
σύνολό τους. Τους πίνακες αυτούς τους υποβάλλουν μαζί 
με τις αιτήσεις των εκπαιδευτικών στην αρμόδια διεύ¬ 
θυνση του ΥΠΕΠΘ, το αργότερο μέχρι 15 Δεκεμβρίου, 

Παράλληλα οι πίνακες αναρτώνται στην πινακίδα ανα¬ 
κοινώσεων της διεύθυνσης ή του γραφείου εκπαίδευσης. 
Φωτοαντίγραφα των αιτήσεων καθώς και τα δικαιολογη- 
τικά φυλάσσονται στη διεύθυνση ή το γραφείο εκπαίδευ¬ 
σης. 

5. Τα κεντρικά υπηρεσιακά συμβούλια, στα οποία διαβι¬ 
βάζονται οι αιτήσεις για μετάθεση συνεδριάζουν μέχρι 31 
Μαρτίου και αφού λάβουν υπόψη τις κενές οργανικές θέ¬ 
σεις, τις μονάδες μετάθεσης των εκπαιδευτικών, σύμ¬ 
φωνα με τις διατάξεις του άρθρου 16 αυτού του Π.Δ. και 
τις προτιμήσεις των ενδιαφερομένων αποφασίζουν για τη 
μετάθεση των εκπαιδευτικών της Α/θμιας και Β/θμιας Εκ¬ 
παίδευσης με την εξής σειρά: 

α) μεταθέσεις στις ΣΜΕΑ, σύμφωνα με το άρθρο 11 αυ¬ 
τού του Π.Δ. 

β) μεταθέσεις στα πειραματικά σχολεία, σύμφωνα με το 
άρθρο 9 αυτού του Π.Δ. 

γ) μεταθέσεις ειδικών κατηγοριών, σύμφωνα με το άρ¬ 
θρο 14 αυτού του Π.Δ. 

δ) μεταθέσεις από μιά περιοχή σε άλλη περιοχή μετάθε- 
σης. 

ε) αμοιβαίες μεταθέσεις, σύμφωνα με το άρθρο 10 αυ¬ 
τού του Π.Δ. 

6. Η τοποθέτηση σε συγκεκριμένο σχολείο των εκπαι¬ 
δευτικών που μετατίθενται σύμφωνα με τις περιπτώσεις γ 
και δ' της προηγούμενης παραγράφου γίνεται από τα περι¬ 
φερειακά υπηρεσιακά συμβούλια σύμφωνα με τη διαδικα¬ 
σία του άρθρου 15 αυτού του Π.Δ. 


Άρθρο 13 

Ειδικές κατηγορίες μετάθεσης 

1. Κατά τις μεταθέσεις και τοποθετήσεις των εκπαιδευ¬ 
τικών λειτουργών μετατίθενται ή τοποθετούνται, κατά 
προτεραιότητα, συγκρινόμενοι μόνο μεταξύ τους. 

α) Οι εκπαιδευτικοί που έχουν παιδιά τα οποία χρειάζο¬ 
νται ειδική θεραπευτική αγωγή ή εκπαίδευση και είναι τυ¬ 
φλά, κωφά ή βαρύκοα, αυτιστικά, σπαστικά ή πάσχουν από 
μεσογειακή αναιμία, που χρήζει μεταγγίσεων αίματος, 
λευχαιμία, αιμορροφιλία, χρόνια νεφρική ανεπάρκεια σε 
στάδιο αιμοκάθαρσης, ΑΙ08, σύνδρομο 001Α/Ν και σκλή¬ 
ρυνση κατά πλάκας τετραπληγικής ή παραπληγικής μορ¬ 
φής καρκίνο σε μεταστατικό στάδιο και νόσο του ΟΐΌίιπ. 
Για την απόδειξη των λόγων αυτών απαιτείται βεβαίωση Β/ 
θμιας Υγειονομικής Επιτροπής στην οποία θα εκτίθεται 
και το ιστορικό της ασθένειας. 

β) Οι εκπαιδευτικοί που έχουν τέσσερα ή περισσότερα 
άγαμα παιδιά, τα οποία δεν έχουν συμπληρώσει το 18ο 
έτος της ηλικίας τους. Στο σύνολο των παιδιών υπολογίζο¬ 
νται και όσα φοιτούν σε ανώτατες ή ανώτερες δημόσιες 
σχολές του εσωτερικού ή ισότιμες του εξωτερικού, εφό¬ 
σον αυτά δεν έχουν υπερβείτο 25ο έτος της ηλικίας τους, 
δεν βρίσκονται στο τελευταίο εξάμηνο ή έτος σπουδών ή 
δεν φοιτούν για απόκτηση δεύτερου πτυχίου ή μεταπτυ¬ 
χιακού τίτλου. Ως ημερομηνία συμπλήρωσης του 18ου ή 
25ου έτους της ηλικίας θεωρείται η 31 η Δεκεμβρίου του 
έτους κατά το οποίο πραγματοποιούνται οι μεταθέσεις. 

γ) Οι εκπαιδευτικοί που οι ίδιοι ή οι σύζυγοί τους πά¬ 
σχουν απο μεσογειακή αναιμία που χρήζει μεταγγίσεων 
αίματος, λευχαιμία, αιμορροφιλία, χρόνια νεφρική ανε¬ 
πάρκεια σε στάδιο αιμοκάθαρσης, ΑΙ03 και σκλήρυνση 
κατά πλάκας τετραπληγικής ή παραπληγικής μορφής καρ¬ 
κίνο σε μεταστατικό στάδιο και νόσο του ΟΓοίιπ. Για την 
απόδειξη των λόγων αυτών απαιτείται βεβαίωση Β/θμιας 
Υγειονομικής Επιτροπής στην οποία θα εκτίθεται και το 
ιστορικό της ασθένειας. 

2. Η προτεραιότητα για τις μεταθέσεις της προηγούμε¬ 
νης παραγράφου ισχύει και για τις μεταθέσεις από πε¬ 
ριοχή σε περιοχή και για τις μεταθέσεις και τοποθετήσεις 
της ίδιας περιοχής. 

Άρθρο 14 

Κρίση και τοποθέτηση υπεράριθμων εκπαιδευτικών 

1. Υπεραριθμίες εκπαιδευτικών είναι δυνατόν να προ¬ 
κόψουν: 

α) Σε σχολικές μονάδες της Α/θμιας εκπαίδευσης απο 
ίδρυση, κατάργηση, υποβιβασμό, διαίρεση ή συγχώνευση 
αυτών ή άλλη αιτία. 

β) Σε σχολικές μονάδες της Β/θμιας εκπαίδευσης από 
ίδρυση, κατάργηση ή συγχώνευση αυτών, από μετατροπή 
λυκείων σε λυκειακές τάξεις ή απο μείωση των τμημάτων 
των μαθητών ή άλλη αιτία. 

Σε περίπτωση συγχώνευσης σχολικών μονάδων για τη 
διαπίστωση της τυχόν υπεραριθμίας κρίνονται όλοι οι εκ¬ 
παιδευτικοί των σχολείων που συγχωνεύονται. 

2. Τα αρμόδια περιφερειακά συμβούλια, μετά τις μετα¬ 
θέσεις που διενεργούνται σύμφωνα με τη διαδικασία των 
άρθρων 9 , 1 1, 12 και 13 του διατάγματος αυτού συντάσ¬ 
σουν πίνακες των κενών οργανικών θέσεων λαμβάνοντας 
υπόψη και τις κενές θέσεις που προέκυψαν από τη διαδι¬ 
κασία των παραπάνω μεταθέσεων κατά σχολική μο- 

νάδα. Τ 

3. Αν κατά τη σύνταξη των παραπάνω πινάκων, διαπι¬ 
στωθεί υπεραριθμία εκπαιδευτικών σε σχολικές μονάδες, 
αυτή ρυθμίζεται με την παρακάτω διαδικασία: 

α) Καλούνται όλοι οι εκπαιδευτικοί του ίδιου κλάδου ή 

ειδικότητας που ανήκουν οργανικό οτο σχολείο> όπου δια¬ 
πιστώθηκε η υπεραριθμία να δηλωσουν, εντός τριών (} 
εργόσιμων ημερών, αν επιθυμούν ή όχι να κριθουν ως υπε¬ 
ράριθμοι. . 

6) Στη συνέχεια τα περιφερειακά υπηρεσιακά σ υ ύΡ° υ ' 
λιάσε συνεδρίασή τους χαρακτηρίζουν ον0μο ° τ '^ τ ° υς 
υπεράριθμους εκπαιδευτικούς, κατά σχολική μονάδα, 
λαμβάνοντας υπόψη τα εξής: , 

0 Από όσους εκπαιδευτικούς επιθυμούν να κριθουν ως 
υπεράριθμοι, χαρακτηρίζονται υπεράριθμοι αυτοί που συ¬ 
γκεντρώνουν το μεγαλύτερο αριθμό μονάδων μετάθεσης, 
σύμφωνα με το άρθρο 16 αυτού του Π.Δ. 

„> Από όσους εκπαιδευτικούς δεν επιθυμούν να κριθουν 
ως υπεράριθμοι, χαρακτηρίζονται ως υπεράριθμοι εκεινοι 
που τοποθετήθηκαν οργανικά τελευταίοι στη σχολικήμο 
νάδα. Οι εκπαιδευτικοί που μετατέθηκαν ή τοποθετήθη¬ 
καν στη σχολική μονάδα το ίδιο σχολικό έτος, εκτός των 
εκπαιδευτικών που τοποθετήθηκαν ως υπεράριθμοι 1θεω- 
" ρείται ότι τοποθετήθηκαν ταυτόχρονα. Σε περίπτωση ταυ¬ 
τόχρονης τοποθέτησης υπεράριθμοι χαρακτηρίζονται οι 

εκπαιδευτικοί που συγκεντρωνουντομικρότεροαρ,θμ 

μονάδων μετάθεσης, σύμφωνα με το άρθρο 16 αυτού του 
Π.Δ. 


4 Οι εκπαιδευτικοί που χαρακτηρίζονται υπεράριθμοι, | 
σύμφωνα με τα παραπάνω, καλούνται από το αρμόδιοπε- 
ριωερειακό συμβούλιο να υποβάλουν δήλωση τοποθέτη 
σης σε συγκεκριμένες σχολικές μονάδες, στις οποίες υφί- I 
στανται οργανικά κενά, εντός δέκα ήμερων. 

5. Η τοποθέτηση των υπεράριθμων εκπαιδευτικών της Α 
θμιας Εκπαίδευσης γίνεται ως εξής: 

α) Όταν η υπεραριθμία σε ένα σχολείο οφείλεται σε 
Ιδουσπ αντίστοιχου νέου σχολείου στη σχολική περιφέ- 
« σκΛηο* με,ακ,νού.™ μαθητ*™ 
σχολείου, οι υπεράριθμο, τοποθετούνται, εφόσοντοεπ^ 
θυμούν κατά απόλυτη προτεραιότητα στο νέο σχολε ο Η 
τοποθέτηση γίνεται με βάση το σύνολο των μονάδων με- 

β) Οι εκπαιδευτικοί που επιθυμούν να τοποθετηθούν σε 
κενές οργανικές θέσεις σχολείων της ίδιας ο^δας όπου 
ανήκει το σχολείο στο οποίο κρίθηκαν ως υπεράριθμοι, 
τοποθετούνται κατά απόλυτη προτεραιότητα, συγκρινό- 
μενοι μόνο μεταξύ τους, με βάση το σύνολο των μονάδων 
μετάθεσης και τις δηλώσεις προτίμησής τους σε κενές 
οργανικές θέσεις σχολείων της ίδιας ομάδας και άπου 
αυτό δεν είναι δυνατόν σε κενές θέσεις^ όμορης ομάδας 
σχολείων του ίδιου γραφείου ή της ίδιας διεύθυνσης όπου 
δεν λειτουργεί γραφείο. 

γ) Όσοι εκπαιδευτικοί δεν επιθυμούν ή δεν κατέστη - 
νατόν να τοποθετηθούν σύμφωνα με τη διαδικασία των 
προηγούμενων περιπτώσεων (α) και (β) της παραγράφου 
αυτής τοποθετούνται σε κενές θέσεις σχολείων της ίδιας 
περιοχής μετάθεσης κατά τη διαδικασία των διατάξεων 
του άρθρου 15 αυτού του Π.Δ. ουγκρινόμενοι με όλους 
τους εκπαιδευτικούς που ζητούν μετάθεση ή τοποθέ- 
τηση. 

Οι εκπαιδευτικοί των παραπάνω περιπτώσεων της πα¬ 
ραγράφου αυτής μπορούν εφόσον το επιθυμούν να μετα¬ 
τεθούν κατά προτεραιότητα το ίδιο ή τα επόμενα σχολικά 
έτη στο σχολείο που κρίθηκαν ως υπεράριθμοι, αν σε αυτό 
δημιουργηθούν κενές θέσεις. 

6. Η τοποθέτηση των υπεράριθμων εκπαιδευτικών της Β 
θμιας εκπαίδευσης γίνεται ως εξής: 

α) Όταν η υπεραριθμία σε ένα σχολείο οφείλεται σε 
ίδουση αντίστοιχου νέου σχολείου στη σχολική περιφέ- 
οποίο με,οκ,νοϋντο, μαθητές τοο αρχ,κου 
σχολείου, ο. υπεράριθμο, τοποθετούνται εφόσον το επι¬ 
θυμούν, κατά απόλυτη προτεραιότητα στο νέο σχολείο, Η 


τοποθέτηση γίνεται με βάση το σύνολο των μονάδων με¬ 
τάθεσης. .. 

Όταν η υπεραριθμία σε λύκεια μιας περιοχής οφείλεται 
σε ίδρυση ΕΠΛ όπου και μετακινούνται οι μαθητές των λυ¬ 
κείων, ο. υπεράριθμοι τοποθετούνται εφόσοντοεπ^ 
μούν κατ’ απόλυτη προτεραιότητα στο ΕΠΛ με βάση το 
σύνολο των μονάδων μετάθεσης. 

β) Οι εκπαιδευτικοί που επιθυμούν να τοποθεπτθουν σε 
κενές οργανικές θέσεις σχολείων της ίδιας ομάδας, όπου 
ανήκει το σχολείο στο οποίο κρίθηκαν ως υπεράριθμοι, 
τοποθετούνται κατ' απόλυτη προτεραιότητα ουγκ^νόμε- 
νοι μόνο μεταξύ τους με βάση το σύνολο των μονάδων με¬ 
τάθεσης και τις δηλώσεις προτίμησής τους σε κενές ορ¬ 
γανικές θέσεις σχολείων της ίδιας ομάδας και όπου αυτό 
δεν είναι δυνατόν σε κενές θέσεις όμορης ομάδας σχο¬ 
λείων του Ιδιου Γραφείου ή της ίδιας Διεύθυνσης όπου δεν 
λειτουργεί Γραφείο, 

ν) Όσοι εκπαιδευτικοί δεν επιθυμούν να τοποθετη¬ 
θούν σύμφωνα με τη διαδικασία των προηγουμένων περι- 
πΓσεωνΤα) και (β) της παραγράφου αυτής τοποθετού¬ 
νται ύστερα από δήλωσή τους σε κενές θέσεις σχολείων 
της ίδιας περιοχής μετάθεσης, κατά τη διαδικασία των 
διατάξεων του άρθρου 15 αυτού του Π.Δ. ουγκρινόμενοι 
με όλους τους εκπαιδευτικούς που ζητούν μετάθεση ή το¬ 
ποθέτηση. , . 

7 Οι εκπαιδευτικοί που εξακολουθούν να είναι υπερά¬ 
ριθμοι μετά τις παραπάνω ρυθμίσεις παραμένουν στο σχο¬ 
λείο όπου κρίθηκαν ως υπεράριθμοι και διατίθενται σε άλ- 

, λε(: σχολικές μονάδες για τη συμπλήρωση του ωραρίου 
τους^ύμφωνα με τις διατάξεις του άρθρου! 4 παρ 14 του 
Ν 1566/1985. Για το σκοπό αυτό ανακοινώνονται από τις 
αρμόδιες Διευθύνσεις τα σχολεία στα οποία υπάρχουν 
ανάγκες και καλούνται οι εκπαιδευτικοί με αίτησή τους να 
δηλώσουν κατά σειρά προτίμησης όλα τα παραπάνω σχο- 
λεία. Η διάθεση αυτών γίνεται με τη σειρά προτίμησης και 
το σύνολο των μονάδων μετάθεσής τους. 

8 Ο χρόνος υπηρεσίας στην προηγούμενη τους θέση 
των εκπαιδευτικών της Α/θμιας και Β/θμιας Εκπαίδευσης 
που μετατίθενται, διατίθενται ή αποσπωνται λόγω υπερα- 
ριθμίας υπολογίζεται για τη συμπλήρωση 

που απαιτείται από το άρθρο 8 αυτού του Π.Δ. 0 '^άξεις 
που προβλέπουν συνυπολογισμό του χρόνου απόσπασης 
στην οργανική θέση εφαρμόζονται ανάλογα και στην περί¬ 
πτωση αυτή. 


Άρθρο 15 

Μεταθέσεις σε σχολεία της ίδιας περιοχής 

1 Οι μεταθέσεις εκπαιδευτικών από σχολείο σε σχο¬ 
λείο της ίδιας περιοχής μετάθεσης γίνοντα^στερα από 
αίτσηση των ενδιαφερομένων, με βάση τις κενές «εσείς 
του άρθρου 4 αυτού του Π.Δ. και τις τυχόν δημιουργουμε- 
νες κατά τη διαδικασία των μεταθέσεων. 

2 Δικαίωμα να υποβάλουν αίτηση για μετάθεση από 
σχολείο σε σχολείο της ίδιας περιοχής μετάθεσης έχουνο 
εκπαιδευτικοί που πληρούν τις προϋποθέσεις του άρθρου 
Β αυτού του Π.Δ. 

3 Οι ενδιαφερόμενοι για μετάθεση από σχολείο σε 
σχολείο της ίδιας περιοχής μετάθεσης υποβάλλουν τη 
σχετική αίτηση με τα απαραίτητα δικαιολογητικά στο αρ¬ 
μόδιο περιφερειακό υπηρεσιακό συμβούλιο μέσω του 
Πρόιάταμένου της διεύθυνσης ή γραφείου εκπαίδευσης 
μέσα στο μήνα Νοέμβριο, χωρίς να αναγράφουν στην αί¬ 
τησή τους προτιμήσεις συγκεκριμένων σχολείων. Μέσα 
στην ίδια προθεσμία υποβάλλυν στο ο^ει^εριφερειακό 

υπηρεσιακό συμβούλιο δήλωση για °Ρ' στι ^ Λ τ Ττάθεσπ 
και όσοι βρίσκονται στη διάθεση αυτου από μετάθεση, 
διορισμό ή οποιοδήποτε άλλο λόγο. 

4. Οι Προϊστάμενοι των διευθύνσεων ή γραφείων Εκπαί¬ 
δευσης, αφού διαπιστώσουν ότι συντρέχουν οι προϋποθέ¬ 
σεις μετάθεσης ή τοποθέτησης ελέγχουν και βεβαιώνουν 
την ορθότητα και πληρότητα των δικαιολογητικών και τέ¬ 
λος προσδιορίζουν τις μονάδες μετάθεσης - τοποθέτησης 
κάθε εκπαιδευτικού κατά κριτήριο και στο σύνολό τους. 
Στη συνέχεια, συντάσσουν πίνακες των εκπαιδευτικών 
που υπέβαλαν αίτηση - δήλωση κατά κατηγορία στους 
οποίους περιέχονται το ονοματεπώνυμο, ο κλάδος, η ειδι¬ 
κότητα, η οργανική θέση και οι μονάδες μετάθεσης ή το¬ 
ποθέτησης του καθενός, κατά κριτήριο και στο σύνολό 
τους. 

5. Οι πίνακες αυτοί στέλονται μαζί με τις αιτήσεις - δη¬ 
λώσεις στο οικείο περιφερειακό υπηρεσιακό συμβούλιο, 
το αργότερο μέχρι τις 15 Φεβρουάριου. Φωτοαντίγραφα 
των αιτήσεων - δηλώσεων καθώς και τα σχετικά δικαιολο- 
γητικά φυλάσσονται στη διεύθυνση ή στο γραφείο εκπαί¬ 
δευσης. Αντίγραφα των ανωτέρω πινάκων αναρτώνται στο 
χώρο ανακοινώσεων, της διεύθυνσης ή του γραφείου εκ¬ 
παίδευσης και του περιφερειακού υπηρεσιακού συμβου¬ 
λίου, προκειμένου να πληροφορηθούν οι ενδιαφερόμενοι 
όλα τα στοιχεία της μετάθεσης - τοποθέτησής τους. Οι 
εκπαιδευτικοί που διαπιστώνουν τυχόν παραλείψεις ή 
λάθη στην αναγραφή των στοιχείων τους, υποβάλλουν 
σχετική αναφορά στο περιφερειακό υπηρεσιακό συμβού¬ 
λιο. Η αναφορά αυτή εξετάζεται κατά τη διαδικασία λήψης 
της σχετικής απόφασης. 

6. Μετά τις τοποθετήσεις των υπεράριθμων εκπαιδευτι¬ 
κών, σύμφωνα με το άρθρο 14 του Π.Δ., τα περιφερειακά 
υπηρεσιακά συμβούλια, σε συνεδρίασή τους, αναμορφώ¬ 
νουν τους πίνακες των κενών οργανικών θέσεων κατά το 
μέρος που τροποποιούνται από τις τοποθετήσειθς των 
υπεραρίθμων. Οι πίνακες αυτοιό καθώς και οι κατάστα- 
σεις με τα ονοματεπώνυμα και τα στοιχεία των εκπαιδευ¬ 
τικών που μετατέθηκαν από άλλες περιοχές, αναρτώνται 
στην πινακίδα ανακοινώσεων των Συμβουλίων. 

7. Τα περιφερειακά υπηρεσιακά συμβούλια με ανακοί¬ 
νωσή τους, καλούν όλους τους εκπαιδευτικούς που υπέ¬ 
βαλαν αίτηση για μετάθεση ή δήλωση για οριστική τοπο¬ 
θέτηση, καθώς και εκείνους που μετατέθηκαν από άλλες 
περιοχές, να υποβάλουν, μέσα σε δέκα (10) ημέρες δή¬ 
λωση στην οποία να αναγράφουν τις συγκεκριμένες σχολι¬ 
κές μονάδες, όπου επιθυμούν να μετατεθούν ή να τοπο¬ 
θετηθούν. Στις δηλώσεις αυτές μπορούν να αναγραφούν 
κατά σειρά προτίμησης μέχρι είκοσι (20) σχολικές μονά¬ 
δες. 

8. Τα περιφερειακά υπηρεσιακά συμβούλια συνεδριά¬ 
ζουν το αργότερο μέχρι τέλος Απριλίου και αποφασίζουν 
για τις μεταθέσεις και τοποθετήσεις εκπαιδευτικών με τήν 
εξής σειρά: 

α) Μεταθέσεις και τοποθετήσεις εκπαιδευτικών των ει¬ 
δικών κατηγοριών του άρθρου 14. 

β) Μεταθέσεις και τοποθετήσεις όλων των άλλων εκ¬ 
παιδευτικών. 

9. Οι αιτήσεις για μετάθεση και οι δηλώσεις για τοποθέ¬ 
τηση των εκπαιδευτικών της προηγούμενης παραγράφου 
συνεξετάζονται με βάση τα κριτήρια που ορίζονται στο άρ¬ 
θρο 16 του διατάγματος αυτού. 

10. Μετά τη εξέταση των αιτήσεων και των δηλώσεων 
τα περιφερειακά υπηρεσιακά συμβούλια ανακοινώνουν τις 
θέσεις που εξακολουθούν να παραμένουν κενές. 

11. Οι εκπαιδευτικοί που υπέβαλαν δήλωση για τοποθέ- 
σηση εφόσον δεν κατέστη δυνατόν να τοποθετηθούν σε 
σχολείο της προτίμησής τους, μπορούν, αν το επιθυμούν, 
να υποβάλουν συμπληρωματική δήλωση για τοποθέτηση 
στις υπόλοιπες αυτές θέσεις μέσα σε πέντε (5) ημέρες 
από την ανακοίνωσή τους. Η τοποθέτηση αυτών γίνεται 


ύστερα από σύγκριση μεταξύ τους. 

12. Οι εκπαιδευτικοί που δεν τοποθετήθηκαν σε σχο- 
λείατης προτίμησής τους τοποθετούνται προς το συμφέ¬ 
ρον της υπηρεσίας στις υπόλοιπες κενές θέσεις. Σε περί¬ 
πτωση που οι εκπαιδευτικοί αυτοί είναι περισσότεροι από 
τις οργανικές θέσεις, παραμένουν ως υπεράριθμοι στη 
διάθεση των περιφερειακών υπηρεσιακών συμβουλίων και 
τοποθετούνται προσωρινά ή διατίθενται για τη συμπλή¬ 
ρωση ωραρίου σύμφωνα με τη διαδικασία του εδαφίου β 
της παρ. 7 του άρθρου 14 σε σχολεία της συγκεκριμένης 
περιοχής. 

13. Οι αμοιβαίες μεταθέσεις γίνονται σύμφωνα με τη 
διαδικασία και τις προϋποθέσεις που ορίζεται στο άρθρο 
10 αυτού του Π.Δ. 

14. Οι αποφάσεις των συμβουλίων για μετάθεση ή το¬ 
ποθέτηση αναρτώνται με τους σχετικούς πίνακες στην πι¬ 
νακίδα ανακοινώσεών τους για να λάβουν γνώση οι ενδια¬ 
φερόμενοι. 

15. Τυχόν λάθη ή παραλείψεις στις αποφάσεις των συμ¬ 
βουλίων που αφρούν μεταθέσεις ή τοποθετήσεις εκπαι¬ 
δευτικών επανεξετάζονται από τα ίδια συμβούλια, ύστερα 
από αίτηση των ενδιαφερομένων. Η αίτηση αυτή που ανα- 
φέρεται στη διόρθωση συγκεκριμένων λαθών ή παραλεί¬ 
ψεων δεν αποτελεί ένσταση και υποβάλλεται μέσα σε πέ¬ 
ντε (5) ημέρες από την ανακοίνωση της σχετικής απόφα¬ 
σης, Τα περιφερειακά υπηρεσιακά συμβούλια εξετάζουν 
τις αιτήσεις αυτές μέσα στις επόμενες πέντε (5) ημέρες 
και οριστικοποιούν τις αποφάσεις τους. 

Άρθρο 16 

Κριτήρια για τις μεταθέσεις και τοποθετήσεις 

1. Κριτήρια για τις μεταθέσεις και τοποθετήσεις των εκ¬ 
παιδευτικών αρμοδιότητας ΚΥΣΠΕ - ΚΥΣΔΕ σύμφωνα με 
τις διατάξεις αυτού του Π.Δ. είναι: 

α) η συνολική υπηρεσία 
β) η συνυπηρέτηση 
γ) οι οικογενειακοί λόγοι 

δ) οι συνθήκες διαβίωσης στις έδρες των σχολείων όπου 
υπηρέτησαν ή υπηρετούν 
ε) η εντοπιότητα 
στ) η πρώτη προτίμηση 

2. Κριτήρια για τις μεταθέσεις και τοποθετήσεις των εκ¬ 
παιδευτικών αρμοδιότητας ΠΥΣΠΕ -ΤΙΥΣΔΕ σύμφωνα με 
τις διατάξεις αυτού του Π,Δ. είναι: 

α) η συνολική υπηρεσία 
β) οι οικογενειακοί λόγοι 

γ) οι συνθήκες διαβίωσης στις έδρες των σχολείων όπου 
υπηρέτησαν ή υπηρετούν 
δ) η συνυπηρέτηση 
ε) η εντοπιότητα 

3. Ως συνολική υπηρεσία λαμβάνεται ο χρόνος πραγμα¬ 
τικής υπηρεσίας στα σχολεία ή σχολές της δημόσιας εκ¬ 
παίδευσης του Υπουργείου Εθνικής Παιδείας και θρη¬ 
σκευμάτων. 

Ως χρόνος πραγματικής εκπαιδευτικής υπηρεσίας για 
κάθε εκπαιδευτικό θεωρείται: 

α) Ο συνολικός χρόνος από την ημερομηνία δημοσίευ¬ 
σης στην Εφημερίδα της Κυβερνήσεως του διορισμού του 
μέχρι 31 Αυγούστου του έτους κατά το οποίο διενεργού- 
νται οι μεταθέσεις, εφόσον ανέλαβαν υπηρεσία εντός του 
μηνάς Σεπτεμβρίου. Για όσους ανέλαβαν υπηρεσία μετά 
την 30ή Σεπτεμβρίου η συνολική υπηρεσία τους υπολογί¬ 
ζεται από την ημερομηνία ανάληψης υπηρεσίας. 

β) Ο χρόνος εκπαιδευτικής υπηρεσίας σε ελληνικά σχο¬ 
λεία του εξωτερικού, η υπηρεσία σε ξένα σχολεία στα 
οποία δίδαξαν σε τάξεις ή τμήματα ελληνοπαίδων καθώς 

και η υπηρεσία σε ελληνικά σχολεία της Κύπρου εφόσον 
σε κάθε περίπτωση λαμβάνεται υπόψη για μισθολογική 
εξέλιξη κατά τις κείμενες διατάξεις. 

ν) Ο χρόνος που οι εκπαιδευτικοί υπηρέτησαν στη δη¬ 
μόσια ή ιδιωτική Α/θμια ή Β/θμια εκπαίδευση με σχέση ερ¬ 
γασίας ιδιωτικού δικαίου. 

δ) Ο χρόνος εκπαιδευτικής υπηρεσίας που προσφέρ- 
θηκε στο δημόσιο με ωριαία αντιμισθία. Ο χρόνος αυτός 
υπολογίζεται με κλάσμα που έχει αριθμητή τις προσφερ- 
θείσες ώρες εβδομαδιαίας διδασκαλίας και παρονομαστή 
το υποχρεωτικό ωράριο διδασκαλίας που ισχύει κατά το 
χρόνο υπολογισμού των μονάδων μετάθεσης για τους νεο¬ 
διόριστους εκπαιδευτικούς της αντίστοιχης βαθμίδας εκ¬ 
παίδευσης. 

ε) Ο χρόνος εκπαιδευτικής υπηρεσίας σε εκπαιδευτικά 
ιδρύματα τις τριτοβάθμιας εκπαίδευσης της 'Ίύεδαπής, 
εφόσον αυτός λαμβάνεται υπόψη για μισθολογική εξέλιξη. 

4 Ο συνολικός χρόνος πραγματικής υπηρεσίας των εκ¬ 
παιδευτικών εκφράζεται σε έτη και μήνες. Χρόνος ίσος ή 
μεγαλύτερος των δεκαπέντε (15) ημερών, υπολογίζεται 
ως πλήρης μήνας, ενώ σε αντίθετη περίπτωση δεν λαμβά- 
νεται υπόψη. Όπου κατά τον υπολογισμό των μονάδων 
μετάθεσης ως συνολική υπηρεσία προκύπτει αριθμός με 
δεκαδικό μέρος, διατηρούνται μόνο τα δύο πρώτα ψηφ α 
του. Οι μονάδες μετάθεσης από τη συνολική υπηρεσία 
προσδιορίζονται με συντελεστή δύο (2) για κάθε χρόνο 
υπηρεσίας. 

5. Μονάδες μετάθεσης για συνυπηρέτηση λάμβάνουν οι 
εκπαιδευτικοί που ζητούν μετάθεση από μία περιοχή σε 
άλλη, εφόσον ο/η σύζυγος υπηρετεί ή εργάζεται στην πε¬ 
ριοχή αυτή. Οι μονάδες συνυπηρέτησης υπολογίζονται και 
για μεταθέσεις από σχολείο σε σχολείο της ίδιας περιο¬ 
χής ή τις τοποθετήσεις σε συγκεκριμένα σχολεία, εφό¬ 
σον ο/η σύζυγος υπηρετεί ή εργάζεται στην περιφέρεια 
του Δήμου ή της Κοινότητας όπου ζητείται η μετάθεση η η 
τοποθέτηση. Οι εκπαιδευτικοί των παραπάνω περιπτώ¬ 
σεων λαμβάνουν τέσσερις (4) μονάδες μετάθεσης για συ¬ 
νυπηρέτηση. 

6 Για την απόδειξη του τόπου και της φύσης της εργα¬ 
σίας του ή της συζύγου υποβάλλονται κατά περίπτωση τα 
παρακάτω δικαιολογητικά: 

α) προκειμένου περί υπαλλήλων του δημοσίου ή υπαλ¬ 
λήλων ΝΠΔΔ ή ΟΤΑ ή υπαλλήλων του υπόλοιπου δημό¬ 
σιου τομέα όπως αυτός καθορίστηκε με τη διάταξη της 
παραγράφου 6 του άρθρου 1 του Ν. 1256/1982 (ΦΕΚ 65 
ι Α') όπως τροποποιήθηκε μεταγενέστερα και ισχύει, ή 
άμισθων δημοσίων υπαλλήλων ή λειτουργών, βεβαίωση 
της υπηρεσίας του, από την οποία να προκύπτει ότι ο η η 
σύζυγος υπηρετεί οργανικά και όχι με απόσπαση στο συ¬ 
γκεκριμένο τόπο. 

β) προκειμένου περί εργαζομένων στον ιδιωτικό τομέα 
ή ελεύθερων επαγγελματιών, βεβαίωση του ασφαλιστικού 
τους φορέα (ΙΚΑ, ΤΕΒΕ, ΟΓΑ κλπ.) από την οποία να προ¬ 
κύπτει ότι ο ή η σύζυγος εργάζεται στον τόπο που ζητείται 
η μετάθεση τουλάχιστον τα δύο τελευταία χρόνια από την 
ημερομηνία υποβολής της αίτησης και είναι ασφαλισμέ¬ 
νος στον οικείο ασφαλιστικό φορέα. 

7. Οι μονάδες μετάθεσης για οικογενειακούς λόγους 
υπολογίζονται ως εξής: 

α) Οι έγγαμοι εκπαιδευτικοί λαμβάνουν τέσσερις (4) μο¬ 
νάδες μετάθεσης. Ίδιο αριθμό μονάδων λαμβάνουν και οι 
σε χηρεία εκπαιδευτικοί που έχουν άγαμα ανήλικα ή σπου- 
δάζοντα παιδιά (φυσικά, θετά η αναγνωρισμένα). 

β) Οι εκπαιδευτικοί που έχουν άγαμα ανήλικα ή σπουδά- 
Ζοντα παιδιά (φυσικά, θετά η αναγνωρισμένα) λαμβάνουν 
τέσσερις (4) μονάδες μετάθεσης για το πρώτο παιδί, τέσ¬ 
σερις (4) για το δεύτερο, έξι (6) για το τρίτο και επτά (7) 


υονάδες για κάθε ένα από τα υπόλοιπα παιδιά. Ως ανήλικα 
θεωρούνται τα παιδιά που δεν έχουν υπερβεί το 18ο έτος 
της ηλικίας τους και ως σπουδάζοντα όσα φοιτούν σε ανώ¬ 
τερες ή ανώτατες δημόσιες σχολές του εσωτερικού ή ισό¬ 
τιμες του εξωτερικού, εφόσον δεν έχουν υπερβεί το 25ο 
έτος της ηλικίας τους, δεν βρίσκονται στο τελευτά^ εξά¬ 
μηνο ή έτος σπουδών ή δεν φοιτούν για απόκτηση δευτέ¬ 
ρου πτυχίου ή μεταπτυχιακού τίτλου. Γιατην απόδειξη αυ¬ 
τών απαιτείται πιστοποιητικό Δήμου ή Κοινότητας ή του 
οικείου εκπαιδευτικού ιδρύματος κατά περίπτωση, ϋς 
ημερομηνία συμπλήρωσης του 18ου ή του 25ου έτους της 
ηλικίας θεωρείται η 31η Δεκεμβρίου του έτους κατά το 
οποία πραγματοποιούνται οι μεταθέσεις. 

8. Οι εκπαιδευτικοί της Α/θμιας και της Β/θμιας Εκπαί¬ 
δευσης λαμβάνουν μονάδες μετάθεσης ανάλογα με τις 
συνθήκες διαβίωσης στην έδρα λειτουργίας των σχολείων 
όπου υπηρέτησαν ή υπηρετούν. Οι εκπαιδευτικοί που 
προέρχονται από μετάταξη από την Α/θμια ή Β/θμια εκ¬ 
παίδευση ή από την εκκλησιαστική εκπαίδευση λαμβά¬ 
νουν τις μονάδες μετάθεσης της πλησιέστερης σχολικής 
μονάδας που υπηρετούσαν μέχρι την ημερομηνία δημο¬ 
σίευσης της απόφασης μετάταξής τους. 

Οι μονάδες μετάθεσης για το κριτήριο αυτό υπολογίζο¬ 
νται με βάση τα εξής: 

α) Οι Σχολικές μονάδες Α/θμιας Εκπαίδευσης κατατάσ¬ 
σονται σε δέκα (10) κατηγορίες, τις Α, Β, Γ, Δ, Ε ΣΤ, Ζ, Η, 
θ και I, με απόφαση του Υπουργού Εθνικής Παιδείας και 
θρησκευμάτων, ύστερα από πρόταση των αρμοδίων κε¬ 
ντρικών υπηρεσιακών συμβουλίων τα οποία λαμβάνουν 
υπόψη και τη γνώμη των δευτεροβαθμίων συνδικαλιστι¬ 
κών οργανώσεων των εκπαιδευτικών και τις εισηγήσεις 
των περιφερειακών υπηρεσιακών συμβουλίων αυτών οι 
οποίες διαμορφώνονται σε συνεργασία με τα αρμόδια 
πρωτοβάθμια συνδικαλιστικά όργανα με βάση τα παρα¬ 
κάτω κριτήρια (1) πληθυσμό της έδρας των σχολείων, (ιι) τις 
συνθήκες διαβίωσης εκεί των εκπαιδευτικών (ιιι) την ορ- 
γανικότητα, (ίν) την απόστασή τους από την έδρα του Νο¬ 
μού (ν) τις συγκοινωνιακές συνθήκες και (νϊ) το υψόμετρο. 
Για το σκοπό αυτό ο Υπουργός δύναται να τάξει εύλογη 
προθεσμία για την υποβολή των σχετικών εισηγήσεων κα¬ 
θώς και για τη διατύπωση γνώμης από τις δευτεροβάθμιες 
συνδικαλιστικές οργανώσεις. Μετά την παρέλευση άπρα¬ 
κτης της παραπάνω προθεσμίας η κατάταξη των σχολείων 
σε κατηγορίες γίνεται ύστερα από πρόταση των αρμόδιων 
κεντρικών υπηρεσιακών συμβουλίων. 

β) Οι σχολικές μονάδες που καταργήθηκαν πριν από την 
έναρξη ισχύος αυτού του Π.Δ. θεωρείται ότι ανήκουν στην 
κατηγορία της πλησιέστερης λειτουργούσας σχολικής μο¬ 
νάδας Ιδιας βαθμίδας, 

γ) Οι μονάδες μετάθεσης για το κριτήριο αυτό υπολογί¬ 
ζονται με βάση το χρόνο πραγματικής υπηρεσίας σε κάθε 
σχολική μονάδα και την κατηγορία στην οποία ανήκει η 
σχολική μονάδα. 

δ) Ο χρόνος υπηρεσίας εκφράζεται σε έτη και μήνες. 
Χρόνος Ισος ή μεγαλύτερος των δεκαπέντε (15) ήμερων 
λογίζεται ως πλήρης μήνας, ενώ σε αντίθετη περίπτωση 
παραλείπεται. 

Για κάθε έτος υπηρεσίας σε σχολιέα Α, Β, Γ, Δ, Ε, ΣΤ, Ζ, 
Η, θ και I κατηγοριές υπολογίζονται 1,2,3,4,5.6, 7, ϋ, θ 
και 10 μονάδες μετάθεσης αντίστοιχα. 

ε) Για τους εκπαιδευτικούς της Α/θμιας και Β/θμιας Εκ¬ 
παίδευσης που υπηρέτησαν ή υπηρετούν σε άλλες υπηρε¬ 
σίες, εκτός σχολείων, ο χρόνος της υπηρεσίας σε αυτές 
θεωρείται ότι διανύθηκε σε σχολείο της έδρας των υπηρε- 
σιών. 

στ) Για τα μέλη των πρωτοβαθμίων, εφόσον ανήκουν 
οργανικά σε Νομό που εκλέγονται, των δευτεροβαθμίων 

και τριτοβαθμίων συνδικαλιστικών οργανώσεων και τους 
αιρετούς εκπροσώπους των εκπαιδευτικών στα υπηρε¬ 
σιακά συμβούλια καθώς και για τους εκπαιδευτικούς που 
αποσπώνται και υπηρετούν στον Πρόεδρο της Δημοκρα¬ 
τίας, στον Πρόεδρο της Βουλής, στην Κ.Υ. του ΥΠΕΠΘ 
στις διευθύνσεις και τα γραφεία εκπαίδευσης, καθώς και 
στα γραφεία Φυσικής Αγωγής, ο χρόνος απόσπασης θεω¬ 
ρείται ότι διανύθηκε στην οργανική τους θέση για κάθε 
περίπτωση. Το ίδιο ισχύει και για τους εκπαιδευτικούς που 
καλούνται σε επιμόρφωση ή μετεκπαίδευση καθώς και για 
τους εκπαιδευτικούς που αποσπώνται βάσει ειδικών δια¬ 
τάξεων από τις οποίες προβλέπεται ότι ο χρόνος απόσπα¬ 
σής τους θεωρείται ότι διανύθηκε στην οργανική τους 
θέση. 

ζ) Οι εκπαιδευτικοί που υπηρέτησαν ή υπηρετούν σε 
άλλα σχολεία ως διευθυντές ή υποδιευθυντές ή υπεύθυ¬ 
νοι τομέων Σ.Ε.Κ. λαμβάνουν τις μονάδες της θέσης στην 
οποία άσκησαν ή ασκούν τα καθήκοντά τους. Εκπαιδευτι¬ 
κοί που ασκούν καθήκοντα προϊσταμένου διεύθυνσης ή 
γραφείου εκπαίδευσης λαμβάνουν τις μονάδες της πλη- 
σιέστερης προς την υπηρεσία σχολικής μονάδας. 

η) Οι εκπαιδευτικοί της Α/θμιας και Β/θμιας εκπαίδευ¬ 
σης που υπηρέτησαν ή υπηρετούν παράλληλα σε σχολεία 
διαφορετικής κατηγορίας, λαμβάνουν τις μονάδες της κα¬ 
τηγορίας των σχολείων, που υπηρέτησαν με βάση την 
εβδομάδα των πέντε ημερών. 

θ) Ο χρόνος άδειας αναρρωτικής, κύησης ή λοχείας των 
εκπαιδευτικών θεωρείται ότι διανύθηκε στην οργανική 
τους θέση, εκτός εάν πριν από την άδειά τους είχαν απο¬ 
σπαστεί σε άλλο σχολείο, οπότε λαμβάνουν τις μονάδες 
μετάθεσης του σχολείου στο οποίο αποσπάστηκαν. Ο 
χρόνος άδειας εκπαιδευτικής ή άνευ αποδοχών θεωρείται 
ότι διανύθηκε σε σχολεία Α' κατηγορίας. 

ι) Ο χρόνος απόσπασης των εκπαιδευτικών της Α/θμιας 
και της Β/θμιας εκπαίδευσης σε αναγνωρισμένα ελληνικά 
σχολεία του εξωτερικού θεωρείται ότι διανύθηκε σε σχο¬ 
λεία Α' κατηγορίας για την Ευρώπη, της Β' κατηγορίας για 
την Αμερική και της Γ' κατηγορίας για τις υπόλοιπες χώ¬ 
ρες. 

ια) Όταν ο εκπαιδευτικός υπηρετεί διαδοχικά σε σχο¬ 
λεία της ίδιας κατηγορίας, ο χρόνος λογίζεται ενιαίος. 

9. Μονάδες μετάθεσης για εντοπιότητα λαμβάνουν οι 
εκπαιδευτικοί της Α/θμιας και Β/θμιας εκπαίδευσης όταν 
ζητούν μετάθεση από μία περιοχή σε άλλη περιοχή, εφό¬ 
σον είναι δημότες Δήμου ή Κοινότητας της περιοχής αυ¬ 
τής από διετίας τουλάχιστον μέχρι την ημερομηνία υποβο¬ 
λής της αίτησης μετάθεσης. Οι μονάδες μετάθεσης για 
εντοπιότητα υπολογίζονται και όταν οι εκπαιδευτικοί ζη¬ 
τούν μετάθεση ή τοποθέτηση μέσα στην ίδια περιοχή, 
εφόσον είναι δημότες του Δήμου ή της Κοινότητας όπου 
λειτουργούν τα σχολεία, στα οποία επιθυμούν να μετατε¬ 
θούν ή να τοποθετηθούν. Οι εκπαιδευτικοί των παραπάνω 
περιπτώσεων λαμβάνουν δύο (2) μονάδες μετάθεσης για 
εντοπιότητα. Η εντοπιότητα αποδεικνύεται από βεβαίωση 
του οικείου προέδρου κοινότητας ή δημάρχου από την 
οποία να προκύπτει ότι ο εκπαιδευτικός είναι δημότης του 
Δήμου ή της Κοινότητας από διετίας. 


10. Οι εκπαιδευτικοί που ζητούν μετάθεση από περιοχή 
σε περιοχή λαμβάνουν για την περιοχή της πρώτης προτί¬ 
μησής τους δύο (2) μονάδες μετάθεσης. 

11. Σε περίπτωση ισοβαθμίας εκπαιδευτικών κατά τις 
μεταθέσεις από περιοχή σε περιοχή προηγούνται οι εκ¬ 
παιδευτικοί που υπερέχουν κατά κριτήριο, εάν αυτά συ¬ 
ντρέχουν και με την εξής σειρά: 

α) στη συνυπηρέτηση 
β) στην εντοπιότητα 
γ) στους οικογενειακούς λόγους 
δ) στη συνολική υπηρεσία 

ε) στις δυσμενείς συνθήκες λειτουργίας των σχολείων 
όπου υπηρέτησαν ή υπηρετούν 
στ) στην πρώτη προτίμηση. 

12. Σε περίπτωση ισοβαθμίας εκπαιδευτικών κατά τις 
μεταθέσεις στην Ιδια περιοχή και τις τοποθετήσεις προη¬ 
γούνται οι εκπαιδευτικοί που υπερέχουν κατά κριτήριο, 
εάν αυτά συντρέχουν και με την εξής σειρά: 

α) στη συνυπηρέτηση 

β) στην εντοπιότητα (εφόσον ζητούν μετάθεση ή τοπο¬ 
θέτηση σε σχολική μονάδα Δήμου ή Κοινότητας που είναι 
δημότες) 

γ) στους οικογενειακούς λόγους 
δ) στη συνολική υπηρεσία 

ε) στις δυσμενείς συνθήκες λειτουργίας των σχολείων 
όπου υπηρέτησαν ή υπηρετούν. 

13. Σε περίπτωση ισοβαθμίας και στα επιμέρους κριτή¬ 
ρια λαμβάνεται υπόψη η ημερομηνία και η σειρά δημο¬ 
σίευσης του διορισμού τους στην Εφημερίδα της Κυβερ- 
νήσεως. 

Άρθρο 17 

Καταργητικές και τελικές διατάξεις 

1. Από την ημερομηνία ισχύος του Διατάγματος αυτού 
καταργείται το Π.Δ. 115/1989 (ΦΕΚ 51/Α') εκτός από τις 
διατάξεις του άρθρου 11 που αφορούν τις μεταθέσεις σε 
σχολικές μονάδες ειδικής αγωγής της Α/θμιας εκπαίδευ¬ 
σης και των παρ. 4 εδαφ. α' και β' και 8 περ. α' του άρθρου 
16 των οποίων η ισχύς παύει από 1.9.1996. 

2. Το Π.Δ. 385/1995 (ΦΕΚ 215/Α ) και το Π.Δ. 373/93 
(ΦΕΚ 156/Α')·εξακολουθούν να ισχύουν. 

3. Η ισχύς της Διατάγματος αυτού, με την επιφύλαξη 
της προηγούμενης παραγράφου 1, αρχίζει από την ημερο¬ 
μηνία δημοσίευσης στην Εφημερίδα της Κυβερνήσεως, 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση αυτού του Προ¬ 
εδρικού Διατάγματος. 

Αθήνα, 4 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΣ 

